Document ID: 32005R1050

KOMISIJOS REGLAMENTAS (EB) Nr. 1050/2005
2005 m. liepos 5 d.
iš dalies keičiantis Reglamentą (EB) Nr. 2377/1999, nustatantį prekybos šparagais standartus
EUROPOS BENDRIJŲ KOMISIJA,
atsižvelgdama į Europos bendrijos steigimo sutartį,
atsižvelgdama į 1996 m. spalio 28 d. Tarybos reglamentą (EB) Nr. 2200/96 dėl bendro vaisių ir daržovių rinkos organizavimo (1), ypač į jo 2 straipsnio 2 dalį,
kadangi:
(1)
Komisijos reglamente (EB) Nr. 2377/1999 (2) nustatyti prekybos šparagais standartai. Šio reglamento priedo dalyje, kurioje kalbama apie minimalius kokybės standartus, yra nustatyta, kad ūgliai gali būti nuplauti, bet ne mirkyti.
(2)
Pagal sektoriuje nusistovėjusią bendrąją praktiką baltųjų šparagų ūgliai, prieš juos supakuojant, pamerkiami į ledinį vandenį tam, kad jie neparausvėtų.
(3)
Siekiant atsižvelgti į šią praktiką reikėtų iš dalies pakeisti minimalių reikalavimų nuostatą, susijusią su netinkamu plovimu.
(4)
Todėl Reglamentą (EB) Nr. 2377/1999 reikėtų atitinkamai iš dalies pakeisti.
(5)
Šiame reglamente numatytos priemonės atitinka Šviežių vaisių ir daržovių vadybos komiteto nuomonę,
PRIĖMĖ ŠĮ REGLAMENTĄ:
1 straipsnis
Reglamento (EB) Nr. 2377/1999 priedas iš dalies keičiamas pagal šio reglamento priedą.
2 straipsnis
Šis reglamentas įsigalioja dvidešimtą dieną po jo paskelbimo Europos Sąjungos oficialiajame leidinyje.
Šis reglamentas yra privalomas visas ir tiesiogiai taikomas visose valstybėse narėse.
Priimta Briuselyje, 2005 m. liepos 5 d.

Labels: 3
17